《送刘允中游关中》
唐代·王翰

赤日当天凝不移，黄尘吹风双眼迷。刘生触此入关西，百趼不倦轻路蹊。

我问刘生胡为尔，载酒问道严登跻。自言我生如醯鸡，欲挟扶摇运天池。

又言我生如枥马，拟弃栈豆追駃騠。关中形胜天下少，壮观奇闻恣探讨。

浊泾清渭光动摇，太华终南翠如扫。橐泉西去吊三良，商颜南来寻四皓。

渭河桥边杨夫子，直节千年照青史。常平坂下马太史，万丈文光犹不死。

金童仙去谩荒凉，石马陵空自埼礒。刘生兹游冠平生，胸次磊落气峥嵘。

豪迈不尽远游兴，抠衣载质仍传经。归来多载晋唐帖，璞玉精金等奇绝。

知生好古不好馀，青李来禽满筐箧。我将得此课群儿，日向明窗临一叶。

我亦平生湖海心，会稽禹穴穷幽深。孰知病废坐空室，门屏咫尺如遥岑。

送君斯游伤我心，不觉泪下沾衣襟。

作者简介：王翰（公元687年~726年），字子羽，并州晋阳（今山西太原市）人，唐代边塞诗人。与王昌龄同时期，王翰这样一个有才气的诗人，其集不传。其诗载于《全唐诗》的，仅有14首。登进士第，举直言极谏，调昌乐尉。复举超拔群类，召为秘书正字。擢通事舍人、驾部员外。出为汝州长史，改仙州别驾。